CELEX: C2006/010/20
Language: sl
Date: 2006-01-14 00:00:00
Title: Zadeva C-381/05: Predlog za sprejem predhodne odločbe na podlagi sodbe Cour d'appel de Bruxelles z dne  13. oktobra 2005  v zadevi De Landtsheer Emmanuel SA proti Comité Interprofessionnel du Vin de Champagne, skrajšano CIVC in Veuve Clicquot Ponsardin SA

14.1.2006   
            
            
               SL
            
            
               Uradni list Evropske unije
            
            
               C 10/10
            
         Predlog za sprejem predhodne odločbe na podlagi sodbe Cour d'appel de Bruxelles z dne 13. oktobra 2005 v zadevi De Landtsheer Emmanuel SA proti Comité Interprofessionnel du Vin de Champagne, skrajšano CIVC in Veuve Clicquot Ponsardin SA
   (Zadeva C-381/05)
   (2006/C 10/20)
   Jezik postopka: francoščina
   Cour d'appel de Bruxelles je s sodbo z dne 13. oktobra 2005 v zadevi De Landtsheer Emmanuel SA proti Comité Interprofessionnel du Vin de Champagne, skrajšano CIVC in Veuve Clicquot Ponsardin SA, ki jo je sodno tajništvo prejelo dne 19. oktobra 2005, Sodišču Evropskih skupnosti predložil predlog za sprejem predhodne odločbe.
   Cour d'appel de Bruxelles Sodišču predlaga, naj odloči o naslednjih vprašanjih:
   
               1.
            
            
               Ali opredelitev primerjalnega oglaševanja zajema oglase v katerih se oglaševalec sklicuje samo na vrsto proizvoda tako, da bi bilo treba v tem primeru šteti, da se tak oglas sklicuje na vsa podjetja, ki ponujajo to vrsto proizvoda in da lahko vsako izmed njih trdi, da je bila njegova identiteta določena?
            
         
               2.
            
            
               Za to da se ugotovi ali si oglaševalec in podjetje na katerega se oglas sklicuje v smislu člena 2a direktive konkurirata:
               
                           a.
                        
                        
                           Ali je treba zlasti na podlagi primerjave člena 2a s členom 3a, točka b), šteti, da je v smislu te določbe konkurent vsako podjetje, katerega identiteto je mogoče ugotoviti na podlagi oglasa, ne glede na to katere proizvode in storitve to ponuja?
                        
                     
                           b.
                        
                        
                           V primeru da je treba na prejšnje vprašanje odgovoriti nikalno in da se za to, da se ugotovi konkuriranje zahteva izpolnitev drugih pogojev: ali je treba upoštevati sedanje stanje na trgu in obstoječe navade potrošnikov v Skupnosti ali je treba upoštevati tudi možnosti za razvoj teh navad?
                        
                     
                           c.
                        
                        
                           Ali je treba to ugotavljanje omejiti na del ozemlja Skupnosti na katerem se oglasi objavijo?
                        
                     
                           d.
                        
                        
                           Ali se je treba pri ugotavljanju obstoja konkurence opreti na vrsto proizvodov, ki se primerjajo in na način na katerega se te vrste proizvodov na splošno zaznavajo, ali je treba pri presoji stopnje mogoče nadomestljivosti, upoštevati tudi posebne lastnosti proizvoda, ki ga želi oglaševalec promovirati v spornem oglasu in podobo, ki mu jo želi dati?
                        
                     
                           e.
                        
                        
                           Ali so merila, s katerimi se lahko ugotovi konkuriranje v smislu člena 2, točka 2a in merila, s katerimi se lahko preveri ali primerjava izpolnjuje pogoj, ki je določen v členu 3a(b), enaka?
                        
                     
         
               3.
            
            
               Ali iz primerjave člena 2, točka 2a Direktive 84/450 (1) in člena 3a te direktive izhaja
               
                           a.
                        
                        
                           bodisi, da je v primeru da sklicevanje ne omogoča ugotovitve identitete konkurenta ali proizvodov, ki jih ta ponuja, nezakonito vsakršno primerjalno oglaševanje, na podlagi katerega se lahko ugotovi identiteta vrste proizvodov?
                        
                     
                           b.
                        
                        
                           bodisi, da je treba zakonitost primerjave preučiti zgolj glede na nacionalne določbe, ki ne prenašajo določb direktive na področju primerjalnega oglaševanja, kar bi lahko privedlo do manjšega varstva potrošnikov ali podjetij, ki ponujajo vrsto proizvoda, ki ima zvezo s proizvodom, ki ga ponuja oglaševalec?
                        
                     
         
               4.
            
            
               Ali je treba v primeru, da se ugotovi, da gre za primerjalno oglaševanje v smislu člena 2, točka 2a, na podlagi člena 3a, točka 1(f) direktive sklepati, da je nezakonita vsakršna primerjava, ki se v primeru proizvodov, ki nimajo geografskega porekla, nanaša na proizvode, ki imajo geografsko poreklo?
            
         
      (1)  Direktiva Sveta 84/450/EGS z dne 10. septembra 1984 o približevanju zakonov in drugih predpisov držav članic o zavajajočem oglaševanju (UL L 250, str. 17).